ɣer daxel ; tura ma d ttmer ara as-xedmeɣ ad t-sfuṛeɣ akken ad yirdib imir ad t-berneɣ d areqqaq, ma d kawkaw ad t-seḥneɣ ad t-ẓdeɣ d areqqaq kan imir ad t-slexseɣ s waman n zzheṛ alamma yeṭṭef iman-is. Mi yewjed uḥerbuc ad t-gezmeɣ d timeqruḍin s lmus, ad tent-qaεdeɣ ad tentneqceɣ s neqqac, ula d anqac-a ma yehwa-am fiḥel akken im-yehwa, acbeḥ yetticbiḥ maεna yesεa leεtab. Imir ad tent-arreɣ ad wwent, tafrituzt ideg sewwayeɣ tettawi alamma 12 n tmeqruḍin. Mi wwant ad tent-arreɣ ɣet leεsila ad tent-ǧǧeɣ deg-s alamma qrib ad d-kseɣ tissi tis snat ara tent-id-kseɣ s lkabca akken ad sudment zyada-nni n leεsila. Akka alamma fukkeɣ, imir mi semmeḍ ad t-εemreɣ γer likisat. Lmeqruḍt sewwayent tineggura-a xedment-as timellalin akked lfarin akken ad yeṭṭef iman-is, maεna laεmer i t-jerbeɣ, tebεeɣ kan amek iyitesseḥfeḍ yemma.